Diari Oficial de la Generalitat Valenciana


Sumari del DOGV 4377, del 13-11-2002 (2002/11556)

Notificació a Microphonex, SL. Expedient número SU/52/1999.
-----------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2002/11332


Organisme emissor
:   Universitat Jaume I de Castelló

Tipus de document
:   Anunci

Notificació a Microphonex, SL. Expedient número SU/52/1999. [2002/M11978]
  
Atès que no ha sigut possible notificar, al seu domicili, a l'empresa Microphonex, SL, la resolució del rector de la Universitat Jaume I de Castelló, de data 18 de setembre de 2002, relativa al contracte de subministrament, entrega i instal·lació de material informàtic divers, per a la Unitat Predepartamental d'Informàtica de la Universitat Jaume I, referència SU/52/99, es porta a terme la seua publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
«Vista la comunicació d'existència de diverses avaries en el material subministrat per l'empresa Microphonex, SL, en execució del contracte de referència, i
  
Atès que el contracte es va subscriure en data 26 de gener de 2000, amb un termini de garantia de 36 mesos, comptadors des de la data de l'acta de recepció.
  
Atès que l'acta de recepció del material es va subscriure en data 22 de març de 2000 i, per tant, finalitza el termini de garantia el 22 de març de 2003.
  
Atés que, de conformitat amb el que es disposa en el plec de clàusules administratives particulars, en la Llei 13/1995, de 18 de maig, de Contractes de les Administracions Públiques (LCAP d'ara endavant), i el Reial Decret 390/1996, d'1 de març, de desenvolupament parcial de la LCAP; durant el termini de garantia l'adjudicatari estarà obligat, i al seu càrrec, a substituir, corregir o reparar totes les peces o elements que presenten defecte de fabricació, instal·lació o funcionament, responent la garantia definitiva del compliment de les dites obligacions.
  
En atenció d'estos motius resolc:
  
Primer
  
Concedir a l'empresa Microphonex SL un termini de 15 dies hàbils per tal que porte a terme la reparació que es detalla a continuació, o presente les al·legacions que estime pertinents, i se li adverteix que si transcorregut el dit termini no realitza les actuacions indicades, pertocarà la incautació de la garantia definitiva constituïda per a respondre del compliment de les obligacions contractuals, per l'import corresponent al cost de la reparació.
  
Les dades de la garantia definitiva, constituïda a la Conselleria d'Economia, Hisenda i Administració Pública, Servicis Territorials de València, són les següents:
  
Número: 4600M00061CO.
  
Data: 25.01.2000.
  
Forma: metàl·lic.
  
Import: 61.768 pessetes.
  
Descripció de l'avaria
  
Equip: Torre de discos durs externs
  
Model: Torre servidor raid extern
  
Núm. de sèrie: CH97700121
  
Dades d'inventari de la universitat: línia 63079, codi de barres. 402581813154
  
Ubicació del material: Despatx TI1 121
  
Descripció de l'avaria: se sol·licita la substitució de dues de les caixes Hot Swat que estan avariades.